શુક્રવારે બપોરે અચાનક ત્રાટકેલા મેઘરાજાએ સાંજ સુધીમાં ૬ ઇંચ પાણી વરસાવી દીધું હતું અચાનક જ સૂપડાધારે પાણી વરસતા રસ્તાઓ પાણી પાણી થઇ ગયા હતા અને ફાયર બ્રિગેડ તથા પોલીસ તંત્ર દ્વારા નીચાણવાળા વિસ્તારોમાં તાબડતોબ બચાવ કામગીરી શરુ કરવામાં આવી હતી જે દરમિયાન માલધારી સોસાયટીમાં રહેતા પ્રમોદભાઈ મકવાણાનો ૯ વર્ષનો પુત્ર વિજય ઘર બહાર વરસાદના પાણીમાં રમતો હતો ત્યારે જ અચાનક પાણીનો પ્રવાહ વધી જતા તે પાણીમાં તણાઈ ગયો હતો સાથી ભાઈ બહેનોએ દેકારો કરતા પરિવારજનો દોડી આવ્યા હતા અને આ ઘટના અંગે તુરંત જ ફાયર બ્રિગેડમાં જાણ કરતા સ્ટાફ દોડી ગયો હતો અને બાળકની શોધખોળ શરુ કરી હતી દરમિયાન વિજયની લાશ મોડી સાંજે લાલપરી વોંકળામાંથી મળી આવતા તેને બેભાન હાલતમાં સારવાર અર્થે સિવિલ હોસ્પિટલે ખસેડાયો હતો જ્યાં ફરજ પરના તબીબોએ બાળકને મૃત જાહેર કર્યો હતો ઘટનાને પગલે બી ડિવિઝન પોલીસ સ્ટેશનના એએસઆઇ કે આર ચોટલીયા સહિતનો સ્ટાફ દોડી ગયો હતો અને જરુરી કાર્યવાહી કરી હતી વિજય બે ભાઈ અને બે બહેનમાં નાનો હતો અને નજીકમાં આવેલ પરમહંસ સ્કૂલમાં અભ્યાસ કરતો હતો પરિવારના સૌથી નાના સભ્યના મોતથી દેવીપૂજક પરિવારમાં શોક વ્યાપી ગયો છે જયારે રાજકોટ અમદાવાદ હાઇવે ઉપર ક્રિષ્ના પાર્ક પાસે પાણી ભરેલા એક નાલામાંથી એક અજાણ્યા અંદાજે ૩૫ થી ૪૦ વર્ષના યુવકની લાશ મળી આવતા કુવાડવા રોડ પોલીસ સ્ટેશનના પીએસઆઇ આર કે રાઠોડ સહિતનો સ્ટાફ દોડી ગયો હતો અને મૃતદેહ પોસ્ટમોટર્મ અર્થે સિવિલ હોસ્પિટલે ખસેડી મૃતકના વાલીવારસની શોધખોળ હાથ ધરી હતી આ યુવકનું પાણીમાં ડૂબી જવાથી જ મોત નીપજ્યું હોવાનું તારણ છે.